29. 5. 86 De Europæiske Fællesskabers Tidende Nr. L 143/187 RÅDETS FORORDNING (EØF) Nr. 1543/86 af 8. april 1986 om anvendelse inden for Fællesskabet af afgørelse nr. 2/85, truffet af Den blandede Kommission FØF-Schweiz — fællesskabsforsendelse — om teksterne på spansk og portugisisk til aftalen mellem Det europæiske økonomiske Fællesskab og Schweiz om anvendelse af reglerne vedrørende fællesskabsforsendelse samt om ændring af tillæggene til nævnte aftale RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: I henhold til artikel 16 i aftalen mellem Det europæiske økonomiske Fællesskab og Schweiz om anvendelse af regler- ne vedrørende fællesskabsforsendelse (1), undertegnet den 23. november 1972, er Den blandede Kommission, der er oprettet i medfør af aftalen, bemyndiget til i form af afgørelser at fastsætte visse ændringer i aftalen og tillæggene dertil; Den blandede Kommission har besluttet at ændre aftalen og tillæggene dertil bl.a. med henblik på at tage hensyn til de tekniske tilpasninger, der er foretaget i reglerne vedrørende fællesskabsforsendelse som følge af Spaniens og Portugals tiltrædelse, og for at aftalens spansk- og portugisisksprogede tekst ligeledes kan være autentisk; de nævnte ændringer er fastsat ved Den blandede Kommis- sions afgørelse nr. 2/85; det er nødvendigt at træffe foranstaltninger til gennemførelse af denne afgørelse — UDSTEDT FØLGENDE FORORDNING: Artikel 1 Afgørelse nr. 2/85 truffet af Den blandede Kommission EØF-Schweiz — fællesskabsforsendelse — om teksterne på spansk og portugisisk til aftalen mellem Det europæiske økonomiske Fællesskab og Schweiz om anvendelse af regler- ne vedrørende fællesskabsforsendelse samt om ændring af tillæggene til nævnte aftale anvendes i Fællesskabet. Afgørelsens tekst er vedføjet denne forordning. Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 8. april 1986. (1) EFT nr. L 294 af 29. 12. 1972, s. 2. På Rådets vegne G. M. V. van AARDENNE Formand